Malý Čepčín

**Malý Čepčín** () je obec na Slovensku v okrese Turčianske Teplice. Obcou prechádza železničná trať Zvolen – Vrútky spolu so zastávkou a nachádza sa tu križovatka ciest III/2176, III/2178 a III/2180. Leží medzi obcami Veľký Čepčín, Ivančiná, Jazernica, Turčianske Teplice a Bodorová, pričom od poslednej obce je intravilánom vzdialená len niekoľko stovák metrov.

## Symboly obce
### Erb obce
Erb obce tvorí v modrom štíte nad trikrát strieborno-zeleno delenou zvýšenou pätou štítu strieborný jeleň, sprevádzaný striebornou hviezdou a strieborným polmesiacom v rohoch štítu. Vychádza z rodového erbu rodu Čepčianskovcov.

### Pečať obce
Pečať je okrúhla, uprostred je umiestnený erb obce, okolo kruhopis „OBEC MALÝ ČEPČÍN“

### Vlajka obce
Vlajka obce je trojcípa, tvorená siedmymi pozdĺžnymi pruhmi vo farbách modrej, bielej, modrej, bielej, zelenej, bielej a zelenej.

## Časti obce
### Diaková

Súčasťou obce je bývalá kuriálna osada **Diaková** ( staršie aj *Diakova ves*, *Diakovejsa*). Nachádza sa asi 20 m severne od konca samotnej obce v blízkosti železničnej trate na ceste III/2176 v smere do Jazernice. Prvý raz sa spomína v roku 1360 v listine nitrianskej kapituly ako *Albertfolde* (inde *Alberththeleke*), vtedy si ju kúpil magister Pavol, syn Ghyletov zo Zorkoviec. Keďže Pavol bol literát („diakon“), premenovala sa časom osada na Diakovú. V roku 1412 ju získal do svojho rodinného dedičstva Peter Plathych z Paludze a Diviak. Neskôr podiel na obci získali prevažne vydajom okolití zemania, menovite Czemanskí, Súľovskí, Kevickí a Čerňanskí. Keďže ani jedna rodina sa tam neusadila trvale, pomerne skoro kúria stratila význam, neskôr (1698) sa už spomína len ako majer, ktorý obhospodarovali zemianske rodiny z Malého Čepčína. Kúria zanikla pravdepodobne v 18. storočí.

## Prírodné pomery
Obec leží na širokej nive po oboch stranách potoka Teplica. Povrch obce je zvlnený do miernej pahorkatiny a takmer úplne odlesnený. Podklad tvoria treťohorné usadeniny pokryté sprašovými hlinami. Pôdy sú lužné a ilimerizované.

## História
Archeologické nálezy dokazujú osídlenie chotára obce v staršej dobe železnej. Prvý raz sa spomína v roku 1254, kedy patrila Jánovi, synovi Namslavovmu, ako *Kysmoys* - Malé Mošovce. Toto územie daroval Jánovi kráľ Belo IV., nakoľko susedilo s jeho domovským majerom *Konotopa* (Ivančiná). Zemianskemu rodu z Ivančinej patrila obec do roku 1437. Neskoršie sa majiteľmi obce stal rod Čepčianskovcov z Veľkého Čepčína.. Hlavným zamestnaním obyvateľov obce bolo poľnohospodárstvo, počas prvej ČSR ich niekoľko pracovalo na píle v Diviakoch. Obec sa zapojila do partizánskeho odboja počas SNP a v roku 1950 tu bolo založené JRD. 

Spomína sa v roku 1254 ako *Kus Moys, Kysmayus*, 1351 ako *Parua Chepcsin*, 1364 ako *Kysmoych, Kysmoyus*, 1398 ako *Kis Moys vulgo Kis Csepcsin*, 1554 ako * Kiscsepcsyn*, 1736 ako *Kis Cscheptschin Slauis Maly Csepczin cum antique Kis Majuch*, 1773 ako *Maly Csepczin*.

## Obyvateľstvo
Vývoj počtu obyvateľov od roku 1869 po 2019 vyjadruje nasledovný graf:

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:600
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:darkgrey increment:50 start:0
BackgroundColors = canvas:sfondo

BarData=
  bar:1869 text:1869
  bar:1880 text:1880
  bar:1890 text:1890
  bar:1900 text:1900
  bar:1910 text:1910
  bar:1921 text:1921
  bar:1930 text:1930
  bar:1940 text:1940
  bar:1948 text:1948
  bar:1961 text:1961
  bar:1970 text:1970
  bar:1980 text:1980
  bar:1991 text:1991
  bar:2001 text:2001
  bar:2011 text:2011
  bar:2013 text:2013
  bar:2017 text:2017
  bar:2019 text:2019

PlotData=
  color:barra width:20 align:left

  bar:1869 from:0 till: 217
  bar:1880 from:0 till: 247
  bar:1890 from:0 till: 233
  bar:1900 from:0 till: 221
  bar:1910 from:0 till: 230
  bar:1921 from:0 till: 229
  bar:1930 from:0 till: 339
  bar:1940 from:0 till: 351
  bar:1948 from:0 till: 325
  bar:1961 from:0 till: 361
  bar:1970 from:0 till: 400
  bar:1980 from:0 till: 525
  bar:1991 from:0 till: 515
  bar:2001 from:0 till: 520
  bar:2011 from:0 till: 520
  bar:2013 from:0 till: 520
  bar:2017 from:0 till: 539
  bar:2019 from:0 till: 548

PlotData=

  bar:1869 at: 217 fontsize:S text: 217 shift:(-8,5)
  bar:1880 at: 247 fontsize:S text: 247 shift:(-10,5)
  bar:1890 at: 233 fontsize:S text: 233 shift:(-10,5)
  bar:1900 at: 221 fontsize:S text: 221 shift:(-10,5)
  bar:1910 at: 230 fontsize:S text: 230 shift:(-10,5)
  bar:1921 at: 229 fontsize:S text: 229 shift:(-10,5)
  bar:1930 at: 339 fontsize:S text: 339 shift:(-10,5)
  bar:1940 at: 351 fontsize:S text: 351 shift:(-10,5)
  bar:1948 at: 325 fontsize:S text: 325 shift:(-10,5)
  bar:1961 at: 361 fontsize:S text: 361 shift:(-10,5)
  bar:1970 at: 400 fontsize:S text: 400 shift:(-10,5)
  bar:1980 at: 525 fontsize:S text: 525 shift:(-10,5)
  bar:1991 at: 515 fontsize:S text: 515 shift:(-10,5)
  bar:2001 at: 520 fontsize:S text: 520 shift:(-10,5)
  bar:2011 at: 520 fontsize:S text: 520 shift:(-10,5)
  bar:2013 at: 520 fontsize:S text: 520 shift:(-10,5)
  bar:2017 at: 539 fontsize:S text: 539 shift:(-10,5)
  bar:2019 at: 548 fontsize:S text: 548 shift:(-10,5)

TextData=
  fontsize:S pos:(20,20)


## Služby
V obci je okrem obecného úradu verejná knižnica, cintorín, materská škola, neplnoorganizovaná základná škola („malotriedka“), pobočka Slovenskej pošty a TJ Družba. 

## Osobnosti obce
* Pavel Hrivnák, slovenský ekonóm a komunistický politik
* Michal Štanceľ, slovenský normalizačný politik

## Kultúra a zaujímavosti
### Archeológia
V osade Diaková, v lokalite *Hŕby* sa spomína nález keramiky zo staršej doby železnej. Najvýznamnejším archeologickým náleziskom v obci však je lokalita *Homôlka*.

Na lokalite *Homôlka* našiel už v roku 1872 riaditeľ učiteľského ústavu v Kláštore pod Znievom Viliam Gróo mohylu veľmoža z doby veľkomoravskej (9. storočie). V mohyle bol vraj uložený plne vyzbrojený muž s rakvou, ku ktorému pripojili jeho koňa. V rakve boli uložené úlomky dreva, niekoľko klincov a železné kovania, pripomínajúce tie, z hrobu veľmoža v Blatnici. Z militárií boli nájdené železná listová kopija dĺžky 50 cm so zbytkami drevenej násady, zdobená železná sekera, množstvo šípov a súčasti konského postroja (ostrohy, uzda). Zo šperkov sa našlo niekoľko strieborných a pozlátených masívnych sponiek a strieborné gombíky. Keramika a mince v hrobe neboli nájdené. Z pôvodného nálezu sa zachovali len tri pozlátené kovania.

Vojtech Budínsky-Krička (v literatúre aj ako *Budaváry*) pokračoval v roku 1936 v prieskume lokality, a okrem toho objavil ďalší hrob, dva železné nože, ocieľku a kresadlo, kovania z rakvy, drobné predmety a fragmenty drobných železných predmetov. Výskum preukázal, že veľmoža nepochovali s koňom, o ktorom sa zmieňoval T. Lehoczky v svojej správe o prvom výskume mohyly.

### Pamiatky
* Súbor kúrií rodiny Čepčányi, jednopodlažné blokové stavby s valbovou strechou z 18. storočia. Objekt číslo 35 dnes slúži ako obecný úrad. Okrem zjednodušeného vstupného portiku je stavba kompletne prestavaná. 

## Galéria

Obrázok:Mlyn Malý Čepčín (2).jpg|Mlyn
Obrázok:Mlyn Malý Čepčín.jpg|Mlyn
Obrázok:Malý Čepčín WF11 (3).jpg|Materská škola
Obrázok:MŠ Malý Čepčín.jpg|Materská škola
Obrázok:Malý Čepčín WF11.jpg|Základná škola
Obrázok:ZŠ Malý Čepčín.jpg|Základná škola
Obrázok:Malý Čepčín WF11 (2).jpg|Požiarna zbrojnica
Obrázok:Malý Čepčín WF11 (4).jpg|Obecný úrad, kedysi kúria rodu Čepčányi
Obrázok:Teplica (Malý Čepčín).jpg|Tok potoka Teplica v obci
Obrázok:Teplica (Turiec tributary) WF11.jpg|Tok potoka Teplica v obci
Obrázok:Historické náhrobky Malý Čepčín (Csepcsányi, Zorkoczy).jpg|Historické náhrobky v panskej záhrade
Obrázok:Historické náhrobky Malý Čepčín (Csepcsányi, Zorkoczy) (2).jpg|Detail náhrobku v panskej záhrade
Obrázok:Train station Malý Čepčín, Slovakia.jpg|Železničná zastávka


## Referencie

## Iné projekty

## Externé odkazy
* 


Kategória:Obce okresu Turčianske Teplice